„Hovorme o jedle“
Denná téma: Značka kvality SK
AKTIVITA :  Štrúdľovanie


Cieľ: 	   -zoznámiť žiakov s výnimočným človekom, ktorý na Slovensku podniká 
                  v potravinárstve a pestuje mak
                 - naučiť ich niečo o maku , jeho pestovaní, spracovaní a dôležitosti pre 
                   naše zdravie
                 - naučiť žiakov piecť ťahanú štrúdľu

Vyučovací predmet : Technická výchova    – 9. ročník

Časový rozsah: 		2 hodiny

Organizačná forma: výučba v špecializovaných priestoroch (školská kuchynka),
                                     skupinová forma výučby

Vyučovacie metódy: 	beseda, rozhovor, praktická aktivita

Pomôcky: 	suroviny na prípravu cesta – múka, voda, mak, jablká, olej, 
                    obrus, misky, plech na pečenie, nožík, veľký stôl
Postup:

1. Beseda s pani Čechovičovou z Jarnej

     Pani Čechovičová je pestovateľka maku v Jarnej, ktorá sa  hrdí titulom „Podnikateľka roka 2014“ a  vyrába výborné štrúdle. Preto sme ju zavolali na besedu so žiakmi 9. ročníka.
      Učiteľ vyzve pani Čechovičovú, aby žiakom porozprávala niečo o sebe, o svojej práci a podnikaní. Potom vedie riadený rozhovor  medzi žiakmi a pani Čechovičovou.

     2.   Praktická aktivita
 
         Žiaci s pani Čechovičovou pripravia cesto na štrúdľu a potom aj samotnú        štrúdľu. Každý žiak si prinesie z domu misku a naučí sa pripravovať vlastné cesto na ťahanú štrúdľu. 
V druhej fáze žiaci pomôžu pani Čechovičovej v príprave ťahanej štrúdle. 

 Zhrnutie: 
Celá beseda sa niesla v priateľskom duchu a splnila svoj cieľ. Žiaci sa veľa dozvedeli o takej úžasnej potravine akou je mak – ako sa pestuje, zberá, čistí a ďalej používa. Dozvedeli sa, že v ich blízkom okolí žije človek, ktorý pestuje túto plodinu a na jej spracovaní si dokonca založil živnosť a darí sa mu. 













